|  |
| --- |
|  |
| **REPUBLIKA HRVATSKA**  **DRŽAVNA GEODETSKA UPRAVA** |

**KLASA:** 112-01/22-01/07

**URBROJ:** 541-07-02/6-22-7

**Zagreb,** 14.07.2022.

Državna geodetska uprava sukladno člancima 76., 76.a. i 78. Zakona o državnim službenicima (“Narodne novine”, broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12 – pročišćeni tekst, 37/13, 38/13, 1/15, 138/15, 61/17, 70/19 i 98/19), objavljuje

**POZIV**

**ZA ISKAZIVANJE INTERESA ZA PREMJEŠTAJ U**

**DRŽAVNU GEODETSKU UPRAVU**

Državna geodetska uprava poziva zainteresirane državne službenike, službenike tijela lokalne i područne (regionalne) samouprave, odnosno službenike iz javnih službi na iskazivanje interesa za premještaj na slijedeća radna mjesta:

**1. DRŽAVNA GEODETSKA UPRAVA**

**SREDIŠNJI URED**

**SEKTOR ZA FINANCIJSKE POSLOVE, STRATEŠKO PLANIRANJE, NABAVU I OPĆE POSLOVE**

**SLUŽBA ZA NABAVU I OPĆE POSLOVE**

**ODJEL ZA NABAVU**

**6.2.1/2 Viši stručni savjetnik – 1 izvršitelj/izvršiteljica**

**Uvjeti:**

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij pravne, ekonomske ili druge društvene struke,
* najmanje četiri godine radnog iskustva na odgovarajućim poslovima,
* položen državni ispit II. razine.

**Opis poslova:**

* sudjeluje u svim postupcima javne nabave koji se provodi u Upravi,
* sudjeluje, u suradnji sa drugim ustrojstvenim jedinicama, u izradi dokumentacije o nabavi u  
  postupcima javne nabave kao član stručnog povjerenstva za javnu nabavu,
* sudjeluje na izradbi godišnjih planova Uprave,
* objavljuje plan nabave na internetskim stranicama,
* objavljuje izmjene i dopune plana nabave na internetskim stranicama,
* izrađuje zapisnike o javnom otvaranju ponuda, zapisnik o pregledu i ocjeni ponuda i analitički  
  prikaz ponude, te ostale zapisnike ovisno o vrsti postupka,
* izrađuje odluke o odabiru najpovoljnijeg ponuditelja i odluke o poništenju postupka, te ostale odluke ovisno o vrsti postupka,
* objavljuje poziv za nadmetanje, obavijest o sklopljenom ugovoru, prethodnu obavijest o namjeri,
* sklapanja ugovora i druge standardne obrasce za objave u Elektroničkom oglasniku javne nabave,
* sudjeluje zajedno sa ostalim članovima stručnog povjerenstva u sastavljanju odgovora na žalbu Državnoj komisiji za kontrolu postupaka javne nabave, priprema dokumentaciju, te cijeli predmet zajedno sa odgovorom na žalbu dostavlja Državnoj komisiji za kontrolu postupaka javne nabave,
* prati izvršenje ugovornih obveza gospodarskih subjekata sa kojima su sklopljeni ugovori u nadležnosti Sektora,
* izrađuje prijedlog ugovora o javnoj nabavi roba, radova i usluga,
* obavlja i druge poslove po nalogu glavnog ravnatelja i nadređenoga državnog službenika.

**2. DRŽAVNA GEODETSKA UPRAVA**

**SREDIŠNJI URED**

**SEKTOR ZA FINANCIJSKE POSLOVE, STRATEŠKO PLANIRANJE, NABAVU I OPĆE POSLOVE**

**SLUŽBA ZA NABAVU I OPĆE POSLOVE**

**ODJEL ZA NABAVU**

**6.2.1/3 Stručni savjetnik – 1 izvršitelj/izvršiteljica**

**Uvjeti:**

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij pravne, ekonomske ili druge društvene struke,
* najmanje tri godine radnog iskustva na odgovarajućim poslovima,
* položen državni ispit II. razine.

**Opis poslova:**

* sudjeluje u svim postupcima javne nabave i po potrebi jednostavne nabave koji se provode u Upravi,
* sudjeluje u izradi dokumentacije o nabavi, zapisnika o javnom otvaranju ponuda, zapisnika o pregledu i ocjeni ponuda, te ostalih zapisnika ovisno o vrsti postupka,
* izrađuje izjave o sukobu interesa,
* izrađuje Upisnik o zaprimanju ponuda,
* izrađuje odluke o imenovanju članova stručnog povjerenstva za javnu nabavu,
* zaprima zahtjeve za izmjenu i objašnjenje dokumentacije o nabavi i u suradnji sa ostalim članovima stručnog povjerenstva priprema pojašnjenja i izmjene,
* prati istek rokova za žalbe odnosno istek rokova mirovanja sukladno Zakonu o javnoj nabavi,
* zaprima obrasce o izvršenju ugovornih obveza od osoba nadležnih za praćenje izvršenja ugovora,
* sudjeluje u izradi ugovora o javnoj nabavi roba, radova i usluga,
* obavlja i druge poslove po nalogu glavnog ravnatelja i nadređenoga državnog službenika.

Prijave za iskazivanje interesa mogu se podnijeti **u roku od 15 dana od dana objave** ovog poziva na mrežnoj stranici Ministarstva pravosuđa i uprave i Državne geodetske uprave.

U prijavi se navode osobni podaci (ime i prezime, adresa stanovanja, broj telefona, odnosno mobitela, e-mail adresa) **i** **redni broj i naziv radnog mjesta** na koje se prijavljuje.

**Prijavu je potrebno vlastoručno potpisati.**

Uz prijavu za iskazivanje interesa potrebno je priložiti:

* životopis,
* dokaz o stručnoj spremi (preslika diplome),
* dokaz o radnom iskustvu (elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje koji mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnom spremi te trajanju staža osiguranja),
* preslika rješenja o rasporedu na radno mjesto, ugovora o radu kod poslodavca ili uvjerenje poslodavca o radnom iskustvu na odgovarajućim poslovima koja mora sadržavati vrstu poslova koju je obavljao/la, u kojem stupnju obrazovanja i vremensko razdoblje u kojem su se poslovi obavljali,
* presliku svjedodžbe o položenom državnom ispitu, odnosno državnom stručnom ispitu.

**Napomena:** iz priloženih dokaza mora biti vidljivo da je kandidat/kandidatkinja radio/la na odgovarajućim poslovima, odnosno stručnoj spremi i struci koja je uvjet za radno mjesto na koje se prijavljuje.

Odabir kandidata/kandidatkinja koji će biti pozvani na razgovor (intervju) izvršiti će se na temelju iskazane motivacije, profesionalnih interesa i utvrđenog radnog iskustva kandidata/kandidatkinja u odnosu na potrebe radnih mjesta.

Prijave se podnose putem elektroničke pošte na adresu [**ljudski.potencijali@dgu.hr**](mailto:ljudski.potencijali@dgu.hr) s naznakom: „Prijava za iskazivanje interesa za premještaj u Državnu geodetsku upravu“.

**GLAVNI RAVNATELJ**

**Dr. sc. Damir Šantek, dipl. ing. geod.**

**DOSTAVITI:**

1. Ministarstvo pravosuđa i uprave – radi objave na web stranici zaposljavanje@mpu.hr

2. Objavom na web stranici Državne geodetske uprave

3. Pismohrana